Šķilbani

Šķilbani (arī Šķilbēni) ir ciems Balvu novada Šķilbēnu pagastā. Ciems atrodas nepilnu 2 km attālumā no pagasta centra Rekovas, 29,5 km attālumā no novada centra Balviem un 249 km attālumā no Rīgas.

Fizioģeogrāfiski Šķilbanu ciems atrodas Mudavas zemienes Abrenes nolaidenumā. Austrumos no ciema tek Rikas upīte. Vidējais nokrišņu daudzums svārstās ap 650 mm gadā. Vidējā gaisa temperatūra janvārī bieži pārsniedz −7 °C, bet jūlijā ir nedaudz virs +17 °C. Vidējais bezsala periods ir 135—145 dienas gadā.Turlajs, J. 2004. Latvijas ģeogrāfijas atlants. 13. lpp.

Gar ciema rietumu malu iet autoceļš P45, kas nodrošina satiksmi līdz novada centram. Ciemā atrodas pareizticīgo baznīca. Tuvākais katoļu dievnams atrodas pagasta centrā Rekovā (Šķilbēnu katoļu baznīca). Šķilbēni atrodas 5,5 km attālumā no Latvijas-Krievijas robežas. Te atrodas Valsts robežsardzes Viļakas pārvaldes Šķilbēnu nodaļa.

 Vēsture 
Apdzīvotā vieta izveidojusies ap bijušās Šķilbēnu muižas centru. Pēc 1920. gada agrārās reformas Šķilbēnu muižu sadalīja 76 vienībās 711 ha kopplatībā.Latviešu konversācijas vārdnīcas XXI. sējuma 41699-41700 slejas. Rīga: 1940.


 Iedzīvotāji 

 Iedzīvotāju skaita izmaiņas 
Esošajās robežās, pēc CSP datiem.OSP

 Atsauces